CELEX: 62020TN0444
Language: sl
Date: 2020-07-08 00:00:00
Title: Zadeva T-444/20: Tožba, vložena 8. julija 2020 – Société générale in drugi/EOR

14.9.2020   
            
            
               SL
            
            
               Uradni list Evropske unije
            
            
               C 304/14
            
         
      Tožba, vložena 8. julija 2020 – Société générale in drugi/EOR
      (Zadeva T-444/20)
      (2020/C 304/16)
      Jezik postopka: francoščina
      
         Stranke
      
      
         Tožeče stranke: Société générale (Pariz, Francija), Crédit du Nord (Lille, Francija), SG Option Europe (Puteaux, Francija) (zastopniki: A. Gosset-Grainville, M. Trabucchi in M. Dalon, odvetniki)
      
         Tožena stranka: Enotni odbor za reševanje
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  na podlagi člena 263 PDEU razglasi ničnost sklepa SRB/ES/2020/24 o izračunu prispevkov ex ante 2020 v Enotni sklad za reševanje v delu, v katerem se nanaša na tožeče stranke;
               
            
                  —
               
               
                  na podlagi člena 277 PDEU ugotovi, da se ne uporabljajo naslednji členi Uredbe o enotnem mehanizmu za reševanje, Izvedbene uredbe in Delegirane uredbe:
                  
                              —
                           
                           
                              členi 69(1), 69(2), 70(1) in 70(2)(a) in (b) Uredbe o enotnem mehanizmu za reševanje;
                           
                        
                              —
                           
                           
                              členi 4(2), 6 in 7 ter Priloga I k Delegirani uredbi;
                           
                        
                              —
                           
                           
                              člen 4 Izvedbene uredbe;
                           
                        
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo štiri tožbene razloge.
      
                  1.
               
               
                  Prvi tožbeni razlog: kršitev načela enakega obravnavanja s tem, da načini izračuna letnih prispevkov ex ante v Enotni sklad za reševanje (ESR), določeni v Uredbi o enotnem mehanizmu za reševanje (EMR) in Delegirani uredbi, ne odražajo dejanske velikosti ali dejanskega tveganja institucij.
               
            
                  2.
               
               
                  Drugi tožbeni razlog: kršitev načela sorazmernosti s tem, da mehanizem prispevkov ex ante v ESR, določen v Uredbi o enotnem mehanizmu za reševanje in Delegirani uredbi temelji na oceni, ki naj bi umetno oteževala profil tveganja velikih francoskih institucij, kakršne so tožeče stranke, in torej vodi do nesorazmerno visokih prispevkov glede na dejansko tveganje, ki ga predstavljajo te institucije.
               
            
                  3.
               
               
                  Tretji tožbeni razlog: kršitev načela pravne varnosti, ker izračun zneska prispevkov ex ante, določen v Uredbi o enotnem mehanizmu za reševanje, Delegirani uredbi in Izvedbeni uredbi, na eni strani ne bi mogel biti vnaprej dovolj natančno predviden, in na drugi strani, ni odvisen toliko od situacije in profila tveganja institucije, temveč bolj od relativne situacije glede na druge institucije, ki plačujejo prispevke. Nazadnje, tožeče stranke menijo, da naj Komisija ne bi smela imeti pristojnosti za izračun pokazateljev tveganja v okviru Delegirane uredbe, saj imajo ta merila izrazito strukturno in odločilno vlogo pri določanju zneskov prispevkov (člen 290 PDEU).
               
            
                  4.
               
               
                  Četrti tožbeni razlog: kršitev načela dobrega upravljanja s tem, da EOR za izračun spremenljivke tveganja ne uporablja vseh meril tveganja, predvidenih z Delegirano uredbo. Tožeče stranke menijo, da izpodbijani sklep poleg tega ne pomeni dovolj jasnih in popolnih elementov, da bi lahko ponovno izračunale znesek dolgovanega prispevka, kar prav tako pomeni kršitev člena 296 PDEU.